167 
17,1 Kbcm. til 5,3. Og^ ogsaa her holder Virkningen sig, indtil 
man underkaster Dyret anden Paavirkning. Men i Modsætning til 
Forsøg 1 ser man i dette Forsøg, at Overskæringen af højre N. 
Vagus-Sympathicus ogsaa har haft en Virkning paa Kulsyreudskil¬ 
lelsen, idet Mængden af udskilt Kulsyre er tiltaget for højre Lunges 
Vedkommende og aftaget for venstres, omend lidt mindre (fra 14,9 
Kbcm. til 17,9 og fra 13,9 til 12,0). 
I Forsøg 3 er det venstre N. Vagus-Sympathicus, man har 
overskaaret. Som det vil ses af Tabel og Kurve, bliver Virkningen 
ganske tilsvarende, nemlig den omvendte af Overskæringen af Nerve¬ 
stammen paa højre Side. — I Forsøgene 12 og 26, hvor en enkelt 
N. Vagus-Sympathicus er overskaaret før Forsøgets Begyndelse, ser 
man tydelig paa Kurverne, at den sædvanlige Virkning af Over¬ 
skæringen ogsaa allerede er indtraadt. , 
Altsaa: Overskæring af en enkelt N. Vagus-Sympathicus be¬ 
virker en meget betydelig Stigning af Iltoptagelsen i den tilsvarende 
Lunge og et lige saa betydeligt — eller næsten lige saa betyde¬ 
ligt — Fald i den anden Lunge. Den bevirker endvidere i Regelen 
en meget mindre, men dog tydelig. Stigning af Kulsyreudskillelsen 
i den Lunge, hvis Nerve overskæres, og et endnu noget mindre 
Fald i den anden Lunge. Kurven for Kulsyreudskillelsen følger 
altsaa Kurven for Iltoptagelsen, for saavidt som den bevæger sig i 
samme Retning som denne; men den bevæger sig ikke nær saa 
langt i denne samme Retning. 
Dette er den typiske Virkning af Overskæring af én N. Vagus- 
Sympathicus. Den kan i faa Ord udtrykkes ved at sige, at Over¬ 
skæring af én N. Vagus-Sympathicus foraarsager et stærkt Fald af 
Respirationskvotienten for den Lunge, hvis Nervestamme overskæres, 
og en tilsvarende stærk Stigning for den anden Lunge. — 
Vi skal nu betragte Virkningen af Overskæring af en N. Vagus- 
Sympathicus, naar den anden i Forvejen er overskaaret. Ser vi 
derfor atter paa Forsøg 2, hvor først højre og derefter venstre N. 
Vagus-Sympathicus er overskaaret, falder Virkningen af denne sidste 
Overskæring ogsaa straks i Øjnene. Den bestaar i en stærk Stig- 
